Dani Rodrik

Si **Dani Rodrik** (namundag Agost 14, 1957) sarong sarong Turkong ekonomista asin Ford Foundation Professor kan International Political Economy sa John F. Kennedy School of Government sa Harvard University. Sya dati propesor sa Albert O. Hirschman sa Social Sciences sa Institute for Advanced Study kan Princeton, New Jersey. Sya mahiwas na nagpublikar sa lantad nin ekonomiks internadsyonal, economic development, asin ekonomiya politikal. An hapot na kun ano an marayrahay na polisya ekonomiko asin kun tano an ibang gobyerno mas orog kadali maimplementar ini kompara sa iba iyo an sentro kan saiyang hararom na pag-aadal. An mga trabaho nya kabarali an *Economics Rules: The Rights and Wrongs of the Dismal Science* asin *The Globalization Paradox: Democracy and the Future of the World Economy*. Sya katuwang man na editor kan akademikong journal *[[Global Policy]]*.

## Biograpiya
Si Rodrik gikan sa pamilyang Sephardic Jews.

Pakagradwar sa Robert College sa Istanbul, nakamit niya an A.B. degree (summa cum laude) sa kursong Government and Economics sa Harvard College kan 1979. Dangan sya nakua an M.P.A. degree (maym distinksyon) sa Princeton School of Public and International Affairs kan 1981 asin man an Ph.D. degree sa Ekonomiks sa Princeton University kan 1985, na may tesis tituladong *Studies on the Welfare Theory of Trade and Exchange-rate Policy*.

Sya man makusog mag-ambag nin mga artikulo sa ngonyan nagsara nang diyaryong Turko  *[[Radikal]]* 2009–2016.

Sya man nagsali sa bagong mukna na World Economics Association komo sarong myembro sa komite ehekutibo kan 2011.

Sya an naagom ni Pınar Doğan, sarong lektor sa Public Policy sa Harvard Kennedy School. Sya man aki nin sarong retiradong heneral na Turko Çetin Doğan na napawa'ran sala sa kuta lawig-buhay na pagkapreso ta soboot imbwelto sa Sledgehammer coup plan.

Bilang iskolar, sya kaapil sa National Bureau of Economic Research, Centre for Economic Policy Research (London), Center for Global Development, Institute for International Economics, asin sa  Council on Foreign Relations, saka pa man katuwang-editor sa *Review of Economics and Statistics*. Sya man kagresibe nin mga  research grants haleng Carnegie Corporation, Ford Foundation, asin Rockefeller Foundation. Sa mga onrang iwinaras saiya, , sya nata'wan kan Leontief Prize for Advancing the Frontiers of Economic Thought kan 2002 na hale sa Global Development and Environment Institute.

Kan 8 Nobyembre 2019, siya nakaresibe kan honorary doctorate sa Erasmus University Rotterdam.

Kan 21 Enero 2020, si Pope Francis pignombrahan siyang myembro kan Pontifical Academy of Social Sciences.

## Trabaho

An saiyang 1997 na libro, an *Has Globalization Gone Too Far?* nasambitan na "saro sa pinakaimportanteng libro sa ekonomiks nin dekada" susog sa Bloomberg Businessweek.

Sa saiyang artikulo, siya nagturohok sa tolong pigkakadiringkilan sa ultan nin pangkinaban na merkado asin sosyal na estabilidad. Saiyang pigpapareparo na an sinasabing "globalization" igwang dilemma na sarong banda nagpapa-urog sa internasyonal na pagpaparantay mantang natatambara an mga barana' sa pag'ultan nin mga nasyon kan mga skills asin puhonan na makalaog sa mga merkadong global asin kumpara duman sa mayong siring na mga bentahe, asin saiyang nahihiling na an inaapod na 'free market system' sarong huma' asin nagtataong peligro sa estabilidad sosyal asin sa mga domestikong kamugtakan. In 2000, Rodrick coined the political trilemma of the world economy.

Si Dani Rodrik sarong regular na taga-ambag sa Project Syndicate poon pa 1998. Saiya man na tinugdas an Economics for Inclusive Prosperity (EfIP) katuwang sinda Suresh Naidu, Gabriel Zucman, asin 11 psang mga myembro kagmukna', kan Pebrero 2019.

## Mga piling publikasyon
* 
* 
* 
* 
* 
* 
* 
* 
* 
* 
* 

## Toltolan

## Mga panluwas na takod

* Dani Rodrik's home page 
* Dani Rodrik's latest research
* Dani Rodrik's weblog
* "Roads to Prosperity"  Dani Rodrik's op-ed column for Project Syndicate
*